Vier aangekeer oor renosterstropery | Maroela Media
Egpaar in trok gekaap deur mans in uniform
Witeiland: Dodetal styg; giftige gasse hinder soektog
Foto's: Powell se manne vorder na beker-kwarteindstryd
Vier aangekeer oor renosterstropery
Vier verdagtes is gister en vandag deur die renoster-projekspan en die Nelspruit-honde-eenheid in Mpumalanga en KwaZulu-Natal in hegtenis geneem.
"Die lede het 'n voertuig, wat in Hluhluwe opgemerk is, waargeneem. Terwyl die voertuig op pad was na Nelspruit, is lede van die honde-eenheid ontbied en 'n hoëspoedjaagtog het gevolg," het lt.kol. Katlego Mogale, woordvoerder van die polisie, gesê. "Twee verdagtes is in hegtenis geneem en 'n renosterhoring is gevind toe die voertuig deursoek is."
Ondersoekbeamptes het tydens verdere ondersoek 'n klopjag uitgevoer op 'n huis in Ntambanana. "Beamptes het tydens die soektog beslag gelê op twee jaggewere, waarvan die reeksnommers afgevyl is, asook 'n mes en patrone. Nog twee verdagtes is in hegtenis geneem, waarvan een reeds voorlopig verbind word met nóg 'n saak van renosterstropery," het Mogale bygevoeg. "Die verdagtes sal binnekort in die hof verskyn."
NWK dra fondse by ná reeks plaasaanvalle in Noordwes
Slagoffer byt deel van verkragter se tong af
Frederik · 2 jare gelede
Ek hou van Botswana se manier van doen wat renosterstroping betref. Geen arrestasies, hofsake ens nie. Hul veldwagters skiet om dood te skiet en maak seker almal is dood. Renosterstroping in Botswana staan tans op 0%